Document ID: 32012R0197
Publication Date: 2012-03-08

Title and Content:
IZVEDBENA UREDBA KOMISIJE (EU) št. 197/2012
z dne 8. marca 2012
o določitvi referenčnih cen za nekatere ribiške proizvode za ribolovno leto 2012
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 29(1) in (5) Uredbe,
ob upoštevanju naslednjega:
(1)
V Uredbi (ES) št. 104/2000 je določeno, da se lahko referenčne cene, ki veljajo za Unijo, vsako leto glede na kategorijo proizvoda določijo za proizvode, za katere velja zmanjšanje carinskih dajatev v skladu s členom 28(1). Enako velja za proizvode, ki morajo biti v skladu z referenčno ceno, ker zanje veljajo zavezujoče zmanjšanje carinskih dajatev v skladu s STO ali kakšne druge preferencialne ureditve.
(2)
V skladu s členom 29(3)(a) Uredbe (ES) št. 104/2000 so referenčne cene za proizvode iz delov A in B Priloge I k navedeni uredbi enake odtegnitvenim cenam, določenim v skladu s členom 20(1) navedene uredbe.
(3)
Odtegnitvene cene Unije za zadevne proizvode so za ribolovno leto 2012 določene v Uredbi Komisije (EU) št. 198/2012 (2).
(4)
V skladu s členom 29(3)(d) Uredbe (ES) št. 104/2000 se referenčne cene za proizvode, ki niso navedeni v prilogah I in II k navedeni uredbi, določijo predvsem na podlagi ponderiranega povprečja carinskih vrednosti, evidentiranih na uvoznih trgih ali v uvoznih pristaniščih v zadnjih treh letih pred datumom, na katerega je bila določena referenčna cena.
(5)
Referenčnih cen ni treba določiti za tiste proizvode na podlagi meril iz člena 29(1) Uredbe (ES) št. 104/2000, ki se v neznatnih količinah uvažajo iz tretjih držav.
(6)
Da se v letu 2012 omogoči hitro uporabo referenčnih cen, mora ta uredba začeti veljati dan po objavi v Uradnem listu Evropske unije.
(7)
Ukrepi iz te uredbe so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Referenčne cene za ribolovno leto 2012 za ribiške proizvode, kot so opredeljeni v členu 29 Uredbe (ES) št. 104/2000, so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 2012

Classification:
Level 1 Topics: 100147
100148
100156
Level 2 Topics: 100252
100207
100192
100193
Level 3 Topics: 2639
2519
614
3544
All Topics: 2437
2657
2659
2957
3191
4350